# **DECIZIA ETAPEI DE ÎNCADRARE**

## Nr. număr din 25.06.2018

**(PROIECT)**

Ca urmare a solicitării de emitere a acordului de mediu adresate de **PRIMARIA MUNICIPIULUI ZALAU**, cu sediul în Str. PIATA IULIU MANIU, Nr. 3, Zalău , Judetul Sălaj, ...., înregistrată la APM Salaj cu nr. 3010/25.05.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.06.2018, că proiectul: **AMENAJARE DE SPAȚII VERZI PE IMOBILE ABANDONATE SAU DEGRADATE DIN MUNICIPIUL ZALĂU – ETAPA I – ALEEA DIGULUI*,*** propus a fi amplasat în jud. Sălaj, mun. Zalău, str. Digului, **nu se supune evaluării impactului asupra mediului şi nu se supune** **evaluării adecvate**.

 Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 1, lit. c) – proiecte de gospodărire a apelor pentru agricultură, inclusiv proiecte de irigații și desecări și pct. 10, lit b) – proiecte de dezvoltare urbană, inclusiv construcția centrelor comerciale și a parcărilor auto;

 b) Caracteristicile proiectului:

b1) mărimea proiectului:

Prin proiect se vor executa următoarele categorii de lucrări:

* Terasamente;
* Defrișarea vegetației degradate și arbuștilor și salubrizarea terenului;
* Toaletarea arborilor existenți;
* Amenajarea unui loc de fitness pentru adolescenți și adulți;
* Amenajarea unui loc joacă pentru copii;
* Realizarea unei alei principale longitudinale din asfalt cu borduri care va lega cele două accese în parc;
* Montare bănci;
* Amplasare cișmea de apă potabilă, din inox;
* Amplasare coșuri de gunoi menajere selctive;
* Amenajare spații verzi;
* Vegetația va fi formată din pâlcuri de arbori foioși, arbuști de talie mare și mică dispuse în așa fel încât să fie decorative tot anul;
* Gazonarea terenului;
* Realizarea unui sistem de irigații prin aspersiune automatizat;
* Realizarea împrejmuirii se va face pe zonele unde este strict necesar pentru siguranța copiilor;
* Realizarea sistemului de iluminat pe terenul studiat;
* Realizare sisteme de supraveghere video;
* Racordarea la unitățile publice a terenului obiect al investiției;
* Crearea de facilități pentru recreere pe terenul amenajat.

Pentru realizarea acestui proiect se va utiliza plante autohtone aclimatizate zonei, cu funcţie decorativă şi de protecţie.

Arborii vor fi plantaţi la distanţe diferite impuse de ritmul de creştere şi habitusul speciei, în aşa fel încât la maturitate să existe minim un metru între coroanele arborilor.

 Se v-a utiliza arbori şi arbuşti care decorează prin coloritul diferit al frunzelor, florilor şi fructelor pentru un ambient mai plăcut în toate anotimpurile anului specifice funcţiei decorative.

Lucrările investiționale de plantare au în vedere, în special plantarea de zone cu vegetație joasă și elemente de talie medie care contribuie la ameliorarea calității aerului, deoarece noxele emise de autoturisme sunt la nivelul solului; la fel și depunerea prafului. In acest sens investiția prevede plantarea de gazon, precum și utilizarea unor specii de arbuști de talie mica.

Zonele de joacă pentru copii vor fi atractive, amenajate tematic (univers, ocean, animale, junglă, călătorii, etc.), cu echipamente concepute pentru o mare diversitate de activități, rezistente la vandalism și cu durată de viață ridicată la volumul de trafic. Echipamanetele și ansamblurile de joacă vor acoperi toate grupele de vârstă, incluzând: balansoare de diferite tipuri, leagăne, tobogane, cățărători.

Echipamentele pentru fitness vor fi amplasate pe grupe de mușchi, structura principală a echipamentelor va fi realizată din țeavă galvanizată.

Spațiul verde se va iriga prin aspersiune de la sistemul de alimentare cu apă a municipiului.

Aleile vor avea 1 m lățime, acestea vor fi asfaltate.

Mobilierul urban va fi realizat de regulă din materiale naturale, metal și va satisface cele mai exigente cerințe arhitectonice și de funcționalitate. Se va respecta Normativul privind adaptarea clădirilor civile și spațiului urban la nevoile individuale ale persoanelor cu handicap.

Pe amplasament este necesară amplasarea unei toalete ecologice automate deoarece amenajarea are ca și grup țintă locuitorii din zona respectivă și nu numai.

De la sistemul de alimentare cu apă potabilă a municipiului se va face un branșament pentru cișmea de apă, toaletă și pentru sistemul de irigații. Branșamentul se va face din conducta existentă din apropierea amplasamentului.

Apa uzată provenită de la cișmele și toaletă va fi dirijată în canalizarea existentă din apropierea amplasamentului.

Apele pluviale de pe amplasament vor fi colectate și vor fi dirijate în canalizarea existentă pluvială din apropierea amplasamentului.

Pentru iluminatul public se va utiliza soluția de iluminat prevăzută în studiul de fezabilitate pentru modernizarea sistemului de iluminat public din Municipiul Zalău, conform acestei soluții corpurile de iluminat vor fi cu LED și echipate cu telegestiune.

Soluția tehnică pentru supravegherea video va fi una performantă, de actualitate, care să permită monitorizarea centralizată a spațiilor publice amenajate.

Terenul pe care se va executa amenajarea peisagistică va fi împrejmuit.

b2) cumularea cu alte proiecte: nu este cazul.

b3) utilizarea resurselor naturale: alimentarea cu apa se va realiza din sistemul de alimentare cu apă potabilă a municipiului Zalău; se va face un branșament pentru cișmea de apă, toaletă și pentru sistemul de irigații; curentul electric se va racorda de la rețea de curent electric din zonă.

b4) evacuarea apelor uzate:

Apa uzată provenită de la cișmele va fi dirijată în canalizarea existentă din apropierea amplasamentului.

Apele pluviale de pe amplasament vor fi colectate și vor fi dirijate în canalizarea existentă pluvială din apropierea amplasamentului.

b5) producţia de deşeuri: conform Legii nr. 211/2011 (r1), privind regimul deșeurilor; în perioada de execuție a proiectului și de funcționare vor rezulta deșeuri care, vor fi colectate selectiv și se vor valorifica/elimina numai prin operatori economici autorizați.

- lucrări necesare organizării de şantier: pe perioada execuției proiectului se vor face amenajări provizorii pentru organizarea de șantier prin executarea unor lucrări pregătitoare şi asigurarea mijloacelor materiale şi umane.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 310 din 20.03.2018 emis de Primăria Municipiului Zalău, terenul este situat în intravilanul mun. Zalău, domeniu public.

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

c3) capacitatea de absorbţie a mediului: nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie.

d2) natura transfrontieră a impactului: nu este cazul.

d3) mărimea şi complexitatea impactului: impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare.

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Respectarea prevederilor Ord. nr. 119/2004, privind nivelul de zgomot.

Interzicerea depozitării direct pe sol a deşeurilor sau a materialelor cu pericol de poluare.

Realizarea reţelelor de canalizare etanşe pentru a preveni poluarea solului şi a pânzei freatice.

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 25.06.2018 au fost solicitate următoarele acte/avize:

.

 Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Georgiana Jula